તેમની કામ કરવાની, કામ લેવાની કુનેહ, કોઠાસૂઝ, પ્રામાણિકતા, કર્તવ્યનિષ્ઠા, સિદ્ધાંતનિષ્ઠા, પરિશ્રમશીલતા જેવા ગુણો કૌટુંબિક સંસ્કારોમાંથી સાંપડ્યા હતા. જેની પ્રતીતિ ગુજરાત વિદ્યુત બોર્ડમાં તેઓ ઇજનેર તરીકે નોકરી કરતા હતા ત્યારથી જ લોકોને થવા પામી હતી, પરંતુ તત્કાલીન પરિસ્થિતિ-પદ્ધતિ-વાતાવરણ સાથે પોતાનાં જીવનમૂલ્યો સુસંગત ન થતાં, આ સ્વમાની વિદ્યુત કર્ર્મચારી નોકરીમાંથી સ્વૈચ્છિક નિવૃત્તિ લઈ વતનની મોટી ખેતી તથા સમાજસેવાનાં કાર્યોમાં જોડાયા.